ming030890/wiki-yue-high-quality huggingface dataset:
田中久一

田中久一（日文：田中久一・たなか ひさかずTanaka Hisakazu，1889年3月16號—1947年3月27號），係日本陸軍軍人，香港日治時期第2代香港總督。

經歷
田中久一響1889年3月16號喺兵庫縣出世，原本叫小金井久一，後嚟過繼咗畀田中八作，做咗佢養仔，所以改姓田中。1907年成為士官候補生，三年後陸軍士官學校（第22期）畢業，同年12月正式參軍，任職步兵少尉，附屬步兵第37連隊。1913年就讀陸軍戶山學校，重做埋嗰度嘅教官，同年12月升做中尉。響做過教育總監部幹部（1914年至1918年）之後，1918年11月，以陸軍大學校第30期畢業生嘅身份畢業。
之後先後任職過參謀本部付勤務（1919年）、參謀本部員（1920年）、步兵第1連隊付屬（1924年12月，同年升做少佐）、陸大專攻學生（1926年12月，一年之後畢業）、陸大教官（1927年）、陸軍省軍務局課員（1932年）、陸軍步兵學校教官（1933年）、近衛步兵第1連隊隊長（1935年）、陸大教官（1937年再任）。1923年亦曾經到美國出差。
1938年出任台灣軍參謀長，同年9月出任第21軍參謀長兼戶山學校校長。佢響出任第21軍參謀長期間，曾經先後帶全軍隊攻佔法屬印度支那（即佛印作戰）同埋廣州。1939年日本改組華南方面軍，一年後佢晉升到中將。同年日軍為咗更好攻佔香港，華南方面軍畀上頭撤消，附屬響華南方面軍嘅第21軍隨即解散。
1943年3月，田中接替酒井隆做第23軍司令官，由主要處理法屬印度支那變成處理對中國嘅軍事。1944年有份參加豫湘桂會戰，一年後兼任香港總督，接替被調去台灣嘅磯谷廉介。同年8月，昭和天皇宣佈日本投降，田中響冇得撈香港總督嘅同時，亦向張發奎同埋余漢謀投降。

審判
執行死刑之前嘅田中
田中響畀人打靶之後條屍
投降之後，田中畀美軍上海軍事法庭判為乙級戰犯，1946年話因為佢響出任香港總督期間涉嫌非法殺咗盟軍戰俘、美國空軍少校荷克，判佢死刑，處死方法係絞刑。後嚟美軍上海軍事法庭將呢單案轉交畀中國南京軍事法庭。5月，南京軍事法庭正式開庭審理；10月，話因為佢作戰方法好殘忍，同上海軍事法庭一樣判佢死刑。1947年3月27號，響廣州市流花橋刑場執行死刑，田中畀中華民國憲兵石光中打靶，終年五十八歲。
佢死後，條屍畀四個埋屍工埋咗響一個畀牛浸嘅水塘仔。後嚟響1972年，佢嘅骸骨畀人搬返日本。

再一次踏上咗永遠嘅終結  令人耳目一新（第一句）
當初接受田中久一投降嘅張發奎，響事後諗返當時嘅情況，覺得田中並唔係好似法庭所講「作戰方法好殘忍」嘅人。張認為，佢唔似酒井隆咁屠殺市民，但係全因佢冇阻止到下屬殘忍嘅行為，因為佢係軍團阿頭，所以佢先至抵死。
當年槍斃田中嘅憲兵石光中話，田中響畀人打靶前，淨係飲咗兩杯酒就上刑場，神情莊嚴，完全唔驚，話佢充分體現咗日本武士精神。
田上大地

田上大地（1993年6月16號—）係日本足球員，司職後衞，效力長崎成功丸。
田上裕

田上裕（199年月號—）係日本足球員，司職中場，效力鹿兒島聯。
田中佑昌

田中佑昌（1986年2月3號—）係日本足球員，司職中場，效力甲府風林。
田中俊一

田中俊一（1987年9月13號—）係日本足球員，司職中場，效力過熊本羅亞素。
美聲學派

美聲學派（Bel canto）又有人音譯做貝爾康多學派，亦有人叫做美聲唱法，意思係優美嘅歌聲。係17世紀意大利歌唱家對聲樂技巧嘅統稱，用嚟區別德國派戲劇化表情嘅作品。
美聲學派主要特點係聲音輕鬆、音域廣、有共嗚同表情細膩。

簡史
17、18世紀嗰陣，喺意大利由於教廷好重視唱歌，當時最好嘅歌手都喺晒羅馬，喺當時嚟講，做歌手唔單止待遇好，收入高，仲可以接近貴族，做上等人。

閹童歌手
内文：閹童歌手
為咗應付教廷同歌劇需要，加上識唱歌有前途，為咗保存細路仔清脆歌喉，所以當時每年都有成四千幾人去做唔人道嘅閹割手術，走去做閹童歌手(castrati)，呢個時期亦係意大利聲樂最發達嘅時期，啲閹童歌手接受最嚴格嘅聲樂訓練，都係當時最好嘅歌手，所以有好多都好紅，代表有 Caffarelli、Farinelli、Senesino、Bernacchi、Caccini、Tosi、Rubini、Mancini 等等。
美空雲雀

美空雲雀（1937年5月29號—1989年6月24號），係日本女歌手同演員。
美竹涼子

美竹涼子（Mitake Ryoko，1982年12月3號—）係位出名嘅鹹片女星。佢響日本東京出世，因為中意名牌，2002年再始拍鹹片，1月25號推出嘅「初熱」，具有敬業精神，臨場經常表現真實性高潮，冷艷造型曾經喺鹹片排行榜創下八連冠，後嚟先至被高樹瑪麗亞擊敗。2004年8月31號因為大肚，準備生細路而宣佈引退，下嫁日本東京某集團嘅太子爺。涼子退引前回憶話：「睇番兩年前，乜嘢都唔識，非常無知咁加入咗呢一行，我喺圈內曾努力不懈，要感謝FANS對我嘅支持同鼓勵。」
美茵河

美茵河係德國一條河，源頭由拜仁上法蘭克尼亞開始，流到美茵茨入萊茵河，527公里長。
美第奇莊園

美第奇莊園（粵音：mei5 dai6 kei4 zong1 jyun4）係喺意大利嘅一座名勝古蹟，喺2013年畀聯合國教科文組織列入世界遺產。
美籍華人

美籍華人（英文：Chinese Americans）即係唐人血統嘅美國公民，因為佢哋都喺美國出世，通常噉叫做華裔美國人。喺中國大陸、香港同埋臺灣出世嘅，就要通過移民先可以攞到呢個身份。
美聯社

美聯社（英文：AP），全名美國聯合通訊社（英文：Associated Press），係美國一間新聞通訊社，1846年開張，總部喺紐約。
美聯社除咗為一般傳媒提供新聞稿之外，仲出版咗一本叫《AP Press Stylebook》（美聯社格式手冊）嘅格式手冊。美聯社格式手冊奠定嘅寫作格式叫做美聯社格式（AP style）。相對於北美英文編輯界常用嘅芝加哥格式，美聯社格式比較口語化，除咗好多傳媒會用之外，好多美國嘅公司機構嘅對外通訊都會。
美荷樓

美荷樓（英文：Mei Ho House），係香港第一批徙置大廈之一，喺石硤尾，亦係現存歷史最耐嘅徙置大廈，而家係香港二級歷史建築。
呢座樓係1954年落成嘅頭8座石硤尾邨徙置大廈之一，原本叫做H座。1973年撥入石硤尾下邨成為第15座，1981年改叫第41座，同時多咗個名美荷樓。
美荷樓喺2005年封閉，不過佢被列為歷史建築冇拆到。擺咗幾年之後，2009年開始改建為美荷樓青年旅舍同埋旗下嘅美荷樓生活館，2013年啟用。
私人樓

私人樓，係指市民私人擁有，並係居住用途嘅物業，同公屋有分別。私樓大部份由地產商起嚟畀人炒賣或者收租同自住，係私有產權社會代表地位。
私人股權投資

私人股權投資（粵拼：si1 jan4 gu2 kyun4 tau4 zi1；英文：private equity）係投資嘅一種，指投資涉及嘅資本主要係啲唔擺喺公開市場上。私人股權投資可以係直接投資啲錢落去私人公司嗰度，或者係收購咗間上市公司令間公司變成私人嘅。
私人訊息

私人訊息（Private message，縮寫PM），簡稱私訊，係互聯網論壇同社交媒體嘅功能，畀用戶可以私底下單對單通訊，內容唔會畀其他用戶見到。
私家診所

私家診所係指由醫生自己經營嘅診所，同由政府經營嘅公立診所相對。一間私家診所通常得一位或者最多幾位醫生（多數係普通科醫生），同埋有負責登記同配藥嘅護士。
私人會所

《私人會所》（英文：Members Only），係2017年上畫嘅港產片，由馮海銳、李任燊、湯加文、麥子樂、陳潔玲主演，顏米羔執導。呢套戲曾經畀傳媒叫做《喜愛夜蒲4》。
故仔講有間叫「Balcony」嘅香港最高級嘅會員制私人會所，用「全陀地」女仔做賣點，吸引咗一班城中名人、富二代同金融界大鱷幫襯。
私人網絡

私人網絡（英文：private network）指個電腦網絡入面啲 IP 位址係私人嘅－會用自己嘅一套方案嚟安排 IP 位址，令到外界難以干涉個私人網絡內部嘅通訊。
私家路

私家路係唔畀公眾行嘅路，由私人擁有同管理，可以自己定例去限邊啲人用得。
私人貸款

私人貸款（Personal Loan）係銀行、財務公司等借錢畀個人貸款，咁係相對於公司貸款嚟講，私人貸款債務承擔喺借貸人。私人貸款可分有抵押與無抵押嘅貸款，以個人名義借錢，有抵押嘅私人貸款主要係樓宇按揭同埋汽車貸款, 無抵押嘅貸款亦係大眾統稱嘅私人貸款 (P Loan)，私人無抵押貸款大致可分類: 業主私人貸款、結餘轉戶、循環貸款、無文件證明貸款、裝修貸款等等，比較各款私人貸款(P Loan)嘅好處，其實就要睇借錢目的同埋自身條件去一定選擇。

業主私人貸款
借貸人一定係業主，擁有物業全部或部份業權，一般情況係借貸人想借大額資金去周轉，但沒有入息證明，佢地噈選擇將層樓去財務公司申請無抵押嘅業主私人貸款。業主私人貸款借到嘅錢比較多，貸款好彈性，貸款金額由數萬至100百萬。借貸人可以利用業主貸款填補按揭成數嘅差額，業主貸款唔需登記田土廳，避免被銀行Call Loan或者加息，以物業套現資金幫助業務轉型或為裝修貸款選擇，業主貸款仲可用嚟投資丶清卡數丶資金周轉等等。一舉多得！根據經濟日報『鏡･貸與借』- 『7個申請「業主貸款」無抵押貸款的用途，業主私人貸款一文解析』文章中，作者黃漢強博士 (Dr. Victor Wong) 指出7個貸款用途同埋好處，借貸人點樣善用業主貸款解決資金嘅問題。
壓力測試唔通過，可利用無抵押業主貸款填補按揭成數嘅差額。
利用業主貸款助結餘轉戶清卡數，改善財務狀況。
業主貸款利息低，協助中小企業務套現資金或資金周轉。
業主貸款成數高，及時捕捉投資嘅最佳時機。
無抵押業主貸款唔需登記田土廳，避免被銀行Call Loan或加息。
綠置居/居屋及公屋業主也可以申請業主貸款，作為裝修資金。
業主貸款還款期長達10年，分擔業務轉型及擴展嘅資金壓力。

結餘轉戶貸款
結餘轉戶 (Loan consolidation) 呢款貸款產品，銀行及財務公司都有提供，結餘轉戶貸款能集中整合長久積下嘅卡數或其他金融機構嘅欠債，可以幫你解決眼前嘅財務需要，提供一個妥善和周詳嘅方法去梳理一下每月嘅還款壓力。債務集中整合後，唔止節省利息開支，亦唔需再以min pay還款，甚至出現逾期還款等情況，有效解決捱貴息、個人TU評級受影響和蠶食個人嘅授信等級問題。一向都深受客戶喜歡。

真偽結餘轉戶貸款
喺2022年中，市場上出現偽裝嘅結餘轉戶貸款，究竟點樣分辨真假結餘轉戶貸款？ 避免蒙受不必要嘅金錢損失? 根據經濟日報報導受騙人向不法財務公司申請結餘轉戶貸款，申請過程與正常嘅金融機構無異，財務機構同樣批核一筆相同擬結負債嘅所需金額; 其呃客手法就係無即時結清當事人原有負債。 貸出嘅結餘轉戶貸款仍留置喺財務機構帳戶中，只係幫貸款人每月償還各項原有債務。
喺香港，因為借款人信貸評級差，又急要錢周轉，都會向信貸公司借錢，畢竟借貸行業係好壞參差，當貸款要搵財務公司時，必須要知道點樣分別財務公司嘅規模，建議可選擇一D信任度較高嘅財務公司
私奔

私奔，指相愛嘅未成年男女未經父母之命同媒妁之言就私定終身兼走路，去好遠嘅地方結成夫妻。
嚮好多愛情小說文藝故事入便，私奔係浪漫嘅、愛到忘我嘅行為，係反封建、反極權、反建制嘅偉大行為。好似德斯汀荷夫曼主演嘅美國電影《畢業生》，佢去搞橫人哋個婚禮，帶走羅便臣太太（Mrs Robinson）個女Katharine Ross，一齊私奔。
浪漫嘅私奔故事經常係得上集。跟著嘅下集係一個寫實故事，社會問題包括失學、失業、童工、早婚、未婚產子、老公再走路、單親媽媽，甚至少女畀人賣落火坑、男盜女娼都有可能。
若果男女經已成年、出身社會做事、有經濟能力，就算冇問過父母同意，不辭而別，同打令搬出去住，都唔算叫做私奔。不過，喺中國古時，男婚女嫁係要有「父母之命，媒妁之言」，未經父母同意就出走，就算成咗年都叫做私奔，男方甚至會判拐帶良家婦女。
私家補補

《私家補補》（Fun Learning With You）係香港電視娛樂製作嘅兒童節目，由2020年11月21號到2021年5月15號逢禮拜六喺17:30-18:00喺ViuTV播，每集由4條由唔同導師講解唔同課題嘅短片組成。
節目原定緊接《家有寵兒》喺2020年5月16號首播，不過受通訊事務管理局由5月1號到10月31號期間暫時豁免本地免費中文電視頻道播放本地製作兒童節目嘅影響，最後延期到11月首播。
紅A

紅A（英文：Red A）係香港一個膠質產品嘅牌子，生產嘅公司星光實業有限公司喺1949年創立，早期主要銷售塑膠製造嘅家庭用品，現時生產嘅各類產品產品包括：酒店用品、餐飲廚房用品、工業用品、醫療用品、家庭用品等，係香港最大嘅塑膠製造商。「紅A」係現時少數仍然維持產品由香港製造嘅牌子，更以「上等質素，紅A做到，100%香港製造」為口號。過往「紅A」產品只有紅、藍兩種顏色，近年先至提供多種顏色畀顧客選擇。集團有三個頂級品牌：「紅A」、副線「Cre-a」、「A-Ware」。

牌子名嘅由來
當1949年星光實業成立嘅時候，創立一個名為「ACE」嘅牌子。到咗1950年代當時開始商標註冊制度，由於已經有一個啤牌嘅牌子已經用咗「ACE」，星光實業唯有更改牌子嘅名，只係用單一個「A」字，刪除咗「C」同「E」兩個字母，先至能夠成功註冊。之後消費者喺購買產品嗰陣見到紅底白色「A」字嘅標誌，就順口叫做「紅A」。根據星光實業嘅董事兼總經理梁鶴年講，「紅A」可能係全世界唯一採用單一個英文字母註冊嘅商標。

歷史
戰後香港人口急劇增加，塑膠製品剛開始喺美國同日本流行，塑膠家品嘅成本同售價都比木製材料平，喺香港嘅需求日漸增加，星光實業因而由日本引進機器製造塑膠製品。1960年代香港多次實施食水管制（制水），家家戶戶以至工廠食肆需要容器儲存食水，「紅A」膠水桶因為比鐵罐同木桶輕而大行其道，令「紅A」成為家傳戶曉嘅品牌，而紡織同塑膠業令到香港就業人口同工業區增加。
近年「紅A」唔再以只係售賣家庭用品為重點，而逐漸將市場開拓至大型客戶，例如政府機構、酒樓食肆、酒店、銀行等。
眞中幹夫

眞中幹夫（1969年5月22號—）係日本足球員，司職後衞，效力過市原JEF聯，仙台七夕，大宮松鼠，及橫濱FC。
真·三國無雙8

《真·三國無雙8》係光榮真·三國無雙系列嘅一隻動作電子遊戲，屬第八代作品，喺PlayStation 4、Windows同Xbox One平台玩，2018年2月18號出。
看門狗系列

《看門狗系列》（英文：Watch Dogs）係由 Ubisoft 開發同發行嘅一個動作冒險遊戲系列，有潛行遊戲嘅成份同開放世界。
眞行寺和彥

眞行寺和彥（1986年2月5號—）係日本足球員，司職中場，效力過水戶蜀葵，及秋田藍閃電。
眞金

眞金（1243年—1286年1月5號）惑珍戩，係元代人，元世祖忽必烈嘅二仔，元成宗鐵穆耳老豆，元武宗海山，元仁宗愛育黎拔力八達嘅阿爺。阿媽昭睿順聖皇后察必。
1261年12月15號封燕王，1273年因為阿哥朵兒只病卒，被立為皇太子。1286年1月5號酗酒病卒。1293年2月25號忽必烈賜諡號明孝太子。
1294年5月三仔鐵穆耳卽位，佢被追尊為皇帝，廟號係裕宗，諡號係文惠明孝皇帝。
眞中靖夫

眞中靖夫（1971年1月31號—）係日本足球員，司職前鋒，效力過鹿島鹿角，大阪櫻花，廣島三箭，及橫濱FC。
真PK

《真PK》（Talker: PK Show）係香港電視娛樂製作嘅清談節目，2016年4月9號開始逢禮拜六喺23:30-00:00（晚吹時段）喺ViuTV播，主持係火火、李健宏（Kevin仔）。另外第41集因為喺大年初一播撞正新正頭，所以改名叫《真OK》。
節目每集都會為嘉賓度身訂造五條「暗題」，揭露嘉賓真性情，如果嘉賓答錯就會輸，需要接受大懲罰。相反主持套料失敗，或者畀嘉賓發現「暗題」存在，就要接受大懲罰。
節目中入面有好多粗口，喺電視播會用動物叫聲過濾，網上重溫就有「電視過濾版」同「原汁原味版」畀觀眾揀。

節目調動
2016年5月14號：由於直播西班牙甲組足球聯賽 — 格蘭納達 對 巴塞隆拿，所以暫停播映一集。
2016年12月31號：由於直播《我們不離地倒數》，所以暫停播映一集。
真PK Trip

《真PK Trip》（PK Trip），原名《Bad Trip》，係香港電視娛樂製作嘅真人騷遊埠節目，2017年7月2號到8月20號逢禮拜日22:00-23:00喺ViuTV播，8月27號到9月17號改到21:30-22:30播，由火火同KB主持。節目主持將《真PK》嘅冒險、大膽、挑戰去遊巴西。
約瑟芬碧嘉

約瑟芬碧嘉（英文：Josephine Baker，1906年6月3號—1975年4月12號）係法國女演員兼歌手，1920年代到1970年代活躍。佢本身係美國出世嘅非裔黑人。
約翰·何華德

約翰 溫斯頓 何華德（John Winston Howard，1939年7月26號—）係一位政治人，前澳洲總理。佢響1974年做咗貝尼朗嘅眾議員，然後再響1996年做咗澳洲總理。響2007年澳大利亞聯邦選舉，分別俾陸克文同埋麥絲·麥嬌搶咗總理同埋議員嘅席位，佢做咗眾議員有33年，而做咗總理大約有11年零8個月，係直至到而家為止，繼羅拔·猛獅之後，做咗任期第二長嘅總理。而佢亦都係響澳大利亞聯邦成立以來，第二位無咗自己議席嘅現任總理，對上一位有同樣情況發生咗嘅就係響1929年嘅前總理史丹尼·砵士。
約瑟夫甘迺迪二世

約瑟夫甘迺迪二世（英文：Joseph Patrick Kennedy II，1952年9月24號—）係美國生意人兼政治人，前馬薩諸塞州眾議員，佢同時係羅拔甘迺迪大仔、約瑟夫甘迺迪三世個老豆。
約翰

約翰（粵拼：joek6 hon3）係個男仔名，亦係Johan同Johann兩者嘅統一譯法。兩者源自希伯來文。其中：
Johan（荷蘭文讀音： [ˈjoːɦɑn]，挪威文讀音：[ˈjuːhɑn]，瑞典文讀音：[ˈjuːhan]）雖然源自單詞「יְהוֹחָנָן」嘅縮寫，意思係「上帝係有禮貌」噉解，但講希伯來話啲人用佢做姓氏比較少見。喺馬來話可以解釋做「冠軍」噉解，馬來話區多數用佢做人名。
Johann（南非荷蘭文讀音：[jʊəˈɦan]，德文讀音： [ˈjoːhan]）源自單詞「יוחנן」嘅縮寫，意思係「上帝好寬容」噉解。喺英文同其他拉丁系語族都衍生過「Johannes」同「John」嘅變形。

出名嘅人
Johan
約翰一世 (瑞典)
約翰二世 (瑞典)
約翰三世 (瑞典)
約翰·奧斯卡·史密夫：挪威天主教領導人。
約翰山塔納：委內瑞拉棒球員。
約翰華堡：退役嘅瑞典游水運動員。
約翰范德韋德：退役嘅荷蘭單車手。
約翰尼斯根斯：荷蘭足球員。
約翰諾伯：瑞典作家。
Johann
約翰福斯特：德國作家。
約翰哈里：英國作家同新聞記者。
約翰扎高：法國電單車選手。
約瑟爹利

約瑟爹利（英文：Yorkshire Terrier）係種玩具狗。性格聰明、警覺性高又固執，鍾意嗲人。
約素亞·劍米克

約素亞·劍米克（德文：Joshua Kimmich，德文讀音： [ʒɔsʊa kɪmmɪç]；1995年2月8號—），香港媒體又譯甘美治，係一個德國足球員，效力德國甲組足球聯賽球隊拜仁慕尼黑，主要司職中場。
美濃區

美濃區（粵拼：mei5 nung4 keoi1）係台灣高雄市嘅一個市轄區。
美洲鮟鱇

美洲鮟鱇（學名：Lophius americanus）係鮟鱇科鮟鱇屬嘅其中一個種。
美深町

美深町（日文：美深町／びふかちょう Bifuka-chō）係日本北海道上川綜合振興局天鹽國中川郡嘅一個町。喺2022年6月30號人口有3,931人。美深町總面積有672.09平方公里（259.50平方英里）。
美洲鱷

美洲鱷，係四種西半球鱷魚中體型最大嘅一種。由於不斷受到狩獵同生境被破壞嘅威脅，數量開始逐漸減少。

分布
由美國佛羅里達州同墨西哥沿太平洋到南美洲哥倫比亞、委內瑞拉一帶。
美洲鱷棲息響鹹淡水交界嘅紅樹林、沼澤等等嘅濕地。
美湫

美湫（粵音：mei5 zau1，越南文：Thành phố Mỹ Tho／城庯美湫），係喺越南前江嘅一個城市，面積夾埋81.54平方公里，家陣約莫有228,109人喺呢度住緊。
美源髮采

美源髮采（Bigen），係日本ホーユー株式会社嘅商品牌子，公司係100年以上嘅老字號。而美源髮采嚮香港電視廣告已經有30幾年，1986-2022年度廣告男主角係當年嘅粵語片小生曾江。
ホーユー株式会社（Hoyu Co., Ltd.），總部嚮日本國愛知縣名古屋市，1923年創立，係一間化學品非上市公司。
花蝴蝶

花蝴蝶（英文：Butterfly）係臺灣歌手蔡依林嘅第10張錄音室專輯，2009年3月27號響華納音樂同天熹娛樂發行，呢隻唱片由阿弟仔、馬毓芬、李偲菘同李偉菘一齊監製。
呢隻唱片響臺灣嘅預購量超過12萬張，而且係臺灣史上預購量最高嘅唱片。呢隻唱片響臺灣銷量超過21萬張、全亞洲嘅總銷量超過100萬張，仲獲得2009年臺灣年度唱片銷量第1名。
花蜜

花蜜（nectar）係某啲植物會分泌嘅富含糖份嘅液體，通常一係由花分泌用嚟吸引昆蟲幫佢傳粉，一係由花以外嘅結構分泌用嚟俾同樖植物互利共生嘅動物食。
花藤蓮

花藤蓮 ，係日本嘅一個女藝人同埋配音員。
花蝦

花蝦（Penaeus semisulcatus），係種食用蝦，生學分類係屬十足目對蝦科對蝦屬。
花蓮縣政府

花蓮縣政府（英文：Hualian County Government）係中華民國台灣花蓮縣最高層級嘅地方行政機關，喺中華民國政府架構中，為縣自治嘅行政機關，同時負責執行中央機關委辦事項。花蓮縣嘅自治監督機關本為臺灣省政府，但臺灣省虛級化後，臺灣省政府嘅業務同功能被大幅縮減，花蓮縣嘅自治監督機關亦改為行政院各部會（主要係中華民國內政部）。花蓮縣政府亦都係轄下各鄉、鎮、市嘅地方自治監督機關。
花蛤

花蛤（Ruditapes philippinarum），坊間錯寫花甲，學術上叫菲律賓簾蛤，係種食得嘅貝類海鮮，生物學分類係屬雙殼綱簾蛤目簾蛤科花簾蛤屬。
硯

硯（inkstone）係磨墨用嘅石，係文房四寶之一。硯通堂係石一塊，上面係平有凸邊，可以裝到墨汁。中國嘅墨，係造成一條條，方便帶走。黑條喺加咗水硯嘅上面，磨成汁，畀毛筆yaam3墨寫字。硯除咗文具之一，亦畀人當藝術品咁收藏鑑賞。除咗石之後，亦有用瓷，磚等唔同料造。

史
硯由唐而起，宋達至頂峯。
現代書法，有更方便嘅樽裝墨汁，倒入墨盒內。重有可筆醮水點墨嘅墨條，甚至有化學毛筆，經已唔使點磨墨。所以家下都少用硯。

名硯
硯最出名係端硯，出自廣東端溪。其他出名有歙硯，來自安徽歙縣；洮河硯，來自甘肅南部；澄泥硯，來自河南洛陽。呢四隻係係中國嘅四大名硯。而另有南端北易，端固名係端硯，而易係易水硯，來自河北。
唐時亦有磚硯，來自銅雀台遺磚。

故仔
宋末何蘧《春渚紀聞》有記。宋徽宗召米芾寫字，米芾睇到皇帝檯上有名硯，一寫完字，就抱硯跪求曰：「此硯經臣濡染，不可復以進禦，取進止。」於是徽宗易硯畀佢。米芾舞蹈以謝，又怕皇帝後悔，便急住抱硯返屋企，連衫都黑埋。徵宗嘆日：「顛名不虛得也。」
硼

硼（粵拼：paang4，Boron）係一隻元素，原子序數5，符號B，原子質量單位10.811(7)，係一種類金屬。硼有幾隻同素異形體，無定形狀態下係啡粉。金屬態之下係黑色，響室唔係良導體，唔存於自然界。結晶硼有幾款，α硼同β硼都係菱狀，另四方晶體。
維基同享有多媒體嘅嘢：
Boron（類）
硼砂

硼砂，藥一種，礦物一種，含化學元素硼，化學名四硼酸鈉。
硼砂色白，有透明結晶。一般硼砂四硼酸鈉，有十水合物，即Na₂B₄O₇.10H₂O，之不過同空氣接觸，會失去部份結晶水，變成五水合物，Na₂B₄O₇.5H₂O，或無水合物，Na₂B₄O₇。所以市面賣硼砂，部分已經變質。
硼砂用途廣泛，清潔劑有，化裝品有，殺蟲劑有。生物化學可以做緩衝溶液，又可做阻燃物，又可防菌，可以製光纖，核子物理中吸收中子，冶金、烹餁都用得上。佢可以用來整其他含硼化合物，可以整硼酸，用來殺蟲。
硼砂見於蒸乾咗嘅湖，古時發現最早喺西藏，就係依啲湖。
硬闖100%危險

《硬闖100%危險》（讀做《硬闖百分百危險》，英文：Maximum Risk）係1996年首映嘅美國驚慄動作電影，由林嶺東執導，尚格雲頓、娜塔莎韓絲翠主演。
硯山

硯山係中國雲南文山一個縣，總面積3888平方公里，人口44萬。
硼嘅同位素

硼一共有14個同位素，其中有2個係穩定嘅。

圖表
備註：畫上#號嘅數據代表冇經過實驗嘅證明，只係理論推測，而用咗括號括係代表數據唔確定。
硬骨魚

硬骨魚（Osteichthyes）即係硬骨嘅魚，多數有魚鰾，同軟骨魚相對。硬骨魚可以分做兩類：肉鰭魚同輻鰭魚。
硼酸

硼酸（BH3O3）係硼嘅酸，係種無機酸，可以用嚟做消毒藥水同殺蟲水。
石之予

石之予（英文：Domee Shi，1989年—）係加拿大籍華裔女導演同動畫師，屬彼思旗下。佢喺重慶出世，祖籍四川綿陽，多倫多成長。2019年佢憑動畫短片《包》（Bao）攞奧斯卡最佳動畫短片獎。
石井

石井係喺中文同日文成日出現嘅地名詞，喺日本甚至重攞佢做人名同公司名。佢可以係：

中國地名
石井街道：全中華地區有兩條。
石井鎮：全中華地區有好多個。
石井鄉：全中華地區有好多個。
石井河：中國廣東省廣州市嘅一條河，喺白雲區。

日本地名
茨城縣坂東市：岩井市嘅舊名。
石井 (坂戶)：日本關東地方琦玉縣坂戸市嘅一個地名。
石井町：日本地區有兩個。

中日地區都有
石井中學：中國同日本一共有5間石井中學。
石井村：中國同日本地區都有好多個石井村。
石井站：中國同日本地區都有石井站嘅名。

人名
石井氏：日本人姓氏。
石井家：日本人姓氏。

企業名
成城石井：日本關東地方東京市區都港區嘅一間超市。
石井食品：日本中部地方千葉縣船橋市嘅一間食品生產廠商。
石之森章太郎

石之森章太郎（石ノ森 章太郎；1938年1月25號—1998年1月28號），原名小野寺章太郎，1984年之前以石森章太郎為筆名，係日本漫畫家，喺日本宮城縣登米郡石森町出世（筆名「石之森」就係噉嚟），被稱作特攝之父，其中最爲人熟悉嘅係幪面超人系列。作品約有七百幾套，係繼手塚治虫之後，產量最多嘅「漫畫之王」。佢做過手塚治虫嘅助手，處女作係1953年發表嘅《二級天使》。
石井健太

石井健太（粵拼：sek6 zeng2 gin6 taai3；日文：石井 健太(Ishii Kenta)；1987年12月8號—）係日本足球員，靜岡縣人，司職守門員，效力過本田製鎖同讚岐釜玉海。
石井圭太

石井圭太（1995年6月22號—）係日本足球員，司職中場，效力橫濱FC。
石井俊也

石井俊也（1978年1月19號—）係日本足球員，司職中場，效力過浦和紅鑽，仙台七夕，京都不死鳥，熊本羅亞素，及藤枝MYFC。
石井光輝

石井光輝（1995年3月15號—）係日本足球員，司職中場，效力鳥取飛翔。
石井兵工廠

石井兵工廠（英文：ShekCheng Arsenal），又叫廣東兵工廠（英文：the KwangTung Government Arsenal，at ShekCheng）、廣東兵工總廠，係舊日喺廣東省城大北門外，番禺縣屬嘅石井墟（而家白雲嘅石井鎮）度嘅一間兵工廠。佢係喺近代嶺南最早搞嘅一個官辦兵工廠。

清末
兵工廠前身，係兩廣總督瑞麟喺1874年6月奏請成立嘅廣州機器局，初頭設喺省城聚賢坊度。到咗1885年10月，兩廣總督張之洞奏請將省城內機器局，夾埋城外增埗軍火局成廣東製造局。
新廠就揀中咗石井墟設立個石井西局， 遴選咗江蘇補用知縣薛培榮， 買落31畝嘅地。生產嘅設備有由上海泰來洋行(Telge & Co.)入手嘅一部機器， 同埋由增埗製造東局、增埗黑藥局調嚟嘅機器，由廣西度入手嘅生產機器就折價留咗粵。  籌建嘅使費係成1.73萬有多嘅銀兩。1887年石井廠落成開始咗運作，叫做製造西局。
到岑春煊接掌咗兩廣總督後，見到啲生產未如理想，決定咗擴建工廠兼提升出品質素。喺1905年喺槍彈廠隔離再買咗地，增建咗專登修理兵器嘅機器廠，同時擴建咗槍彈廠同火藥廠，喺1907年落成開始咗運作，同一年工廠係喺大中華度第一個成功仿製咗德國武器。
到咗1911年清王朝滅亡陣，兵工廠嘅排位同江南機器製造總局、金陵機器製造局、福建馬尾船政局等出名嘅兵工廠非常之近，係華南地區度最大嘅軍火工廠，每個月嘅出產足夠裝備一個營嘅武器。

前期
開初個廠都經手過粵、桂、滇系等部隊嘅爭奪，後尾先至收入咗孫大砲嘅手下，專登生產供應北伐戰爭度。
喺1914年，魏邦平、朱卓民、林警魂得勢，排擠咗李福林嘅派系。張祿屬於李嘅派系，從而離任咗兵工廠長，由朱卓文接掌咗。
1915年龍濟光佔領咗廣州，朱卓文離任，由龍派蘇倫瑜接手做廠長。
1917年，孫中山帶著粵閩聯軍打走咗龍濟光部隊，派咗鈕永建接手兵工廠。
1919年，陸榮廷、莫榮新、譚潔明佔領咗廣東，鈕永建離職。陸、莫派咗廣西回族嘅馬濟接手做廠長。
1920年，廣西軍閥又畀孫中山打走咗，馬濟離開兵工廠陣，偷偷放咗大地雷三個，仲召集廠度啲總管、匠目、領首（車間技術骨幹）到會議廳度開會，諗著殺曬啲主要嘅工人同炸埋啲機器設備，後邊敗露咗，除炸毀咗機床十幾部外，廠未有受重創。
到1936年陣工廠嘅僱員有成2300幾人。

中日戰爭以後
1937年左近中日戰爭爆發前，廣東兵器製造廠奉咗令拆卸曬啲生產設備，搬咗去廣西嘅容縣度，後日軍進逼就再轉走啲設備，入到去貴州桐梓嘅一個山窿度繼續開工，供應國民部隊打日本。到咗1945年光復後，喺1946年7月解散咗最尾組建嘅工廠，啲機器運曬去重慶度轉手第二間廠。 1949年7月剩低嘅工廠遷咗去海南島榆林港（記錄中斷）。
國共第二次戰爭陣，石井嘅舊兵工廠就做咗國民軍嘅修械所。

變遷
共和國後石井舊廠就由解放軍接管咗，改建解放軍嘅海軍魚雷倉庫。喺1977年就喺度改做咗解放軍嘅海軍第二水面艦艇學校。2013年改建做解放軍嘅海軍陸戰學院。據任職過學校嘅周錦新教授講，喺1987年過去教書陣，仲有成10個庫房保留著，後尾都清拆重建建成課室、實驗樓、大禮堂呢啲。
2014年陣，部隊院校同白雲地方當局夾埋份，重建咗原屬兵工廠碼頭嘅石井河小碼頭遺址（喺黃石西路海軍橋側，大岡街交界）。當其時學院嘅政治部周副主任曉寬仲話，學院會整埋個廣東兵工總廠陳列館，照規劃陳列館會搞三層，佔地10畝；部隊方面亦有計劃，復建孫中山同埋宋慶齡喺1924年去視察兵工總廠陣搭過嘅火船仔。

舊底嘅出產
機器局時期，出產槍炮火藥， 兼有修造兵輪， 所製造嘅槍品有「豬仔腳」手槍、七響後膛抬槍等。
轉到石井度創建咗製造槍彈廠後，製造嘅槍品有毛瑟、 馬梯呢、 士乃得、 云者士四種槍同彈藥，每日整到嘅槍就有五六倒，而每日產嘅子彈就達到咗8000粒，主要供應清軍裝備。
1907年擴建增加咗新廠房陣，成功仿製咗德國1904年式毛瑟步槍， 稱之係「光緒三十三年六米厘八新式五響無煙快槍」。
1909年，廠製造咗三信式六五「旱機關槍」，同奧式六八「水機關槍」。
1911年11月廣東軍政府成立陣，石井廠保持著穩定嘅出產，每日可出步槍20支，每月可出機關槍20架，每日產子彈3.5萬粒。
石井中學

白雲區石井中學：中國廣東省廣州市嘅一間中學。
龍井市石井中學：中國吉林省延邊朝鮮族自治州嘅一間中學。
岡山市立石井中學：日本中國地方岡山縣岡山市嘅一間中學。
石井町立石井中學：日本四國地方德島縣名西郡嘅一間中學。
二本松市立二本松第二中學：之前嗌過「二本松市立石井中學」嘅名，日本東北地方福島縣二本松市嘅一間學校。
砂仁

砂仁（仁讀銀，粵拼：saa1 ngan4；學名：Amomum villosum），又叫陽春砂仁，係薑科豆蔻屬嘅草本植物，原產中國廣東，而家喺兩廣、港澳、福建同雲南地區都搵到。
佢嘅仁係藥材一隻。
矽膠

矽膠，或者叫硅膠，係種成份係二氧化矽嘅固態膠，由矽酸鈉整成，日常生活經常用到。
矽酸鹽礦物

矽酸鹽礦物係有矽同氧組成嘅化合物做主要成份嘅礦物，佔地殼成份差唔多九成。
矽藻

矽藻係一類藻，生物分類學叫矽藻綱（Bacillariophyceae），亦係浮游生物，多數都係單細胞生物。
矽

矽（粵拼：zik6），中國大陸叫做硅，係元素一種，原子序數14，原子重量28.0855(3)。符號Si來自拉丁文silicium。
佢係地殼第二多嘅元素，佔總質量27.7%。矽係四價類金屬，同碳性質好似，不過就無咁活躍。大自然裏面無自由矽，主要係變成化合物二氧化矽，而二氧化矽有好唔同結晶形態，好似石英噉。另一種係用唔同嘅矽酸鹽，長石就係其中一隻。
家下矽最主要嘅用處係做半導體，又或二氧化矽，矽酸鹽呢礦物整嘅玻璃，陶瓷之類。
維基同享有多媒體嘅嘢：
矽（類）
矽化木

矽化木係種石化木，由木頭入面嘅有機物質逐漸替換成二氧化矽（同其他矽嘅物質）而變成。
矽嘅同位素

矽有23個同位素，其中3個係穩定嘅。

圖表
備註：畫上#號嘅數據代表冇經過實驗嘅證明，只係理論推測，而用咗括號括係代表數據唔確定。
種姓

種姓（英文：Caste）係種實行內婚制嘅社會階級形式，同一個種姓會做同一類職業，主要喺南亞地區出現，當中最出名嘅係印度嘅種姓制度，而尼泊爾、巴基斯坦同斯里蘭卡都有類似制度。
種族同民族關係社會學

種族同民族關係社會學（英文：Sociology of race and ethnic relations）係讀緊喺社會唔同層面度，喺社交、政治、經濟方面同人種、族裔間嘅關係。呢方面嘅學習包括系統化去學種族歧視，例如居住隔離（英文：Residential segregation in the United States）同埋喺唔同人種同族裔群體間嘅其他複雜社會進程。
喺人種同族裔嘅社會學分析度就成日同後殖民理論、社會學其他範疇（社會分層、社會心理學（英文：Social psychology (sociology)））有拏棱。喺政治施政方面，族裔關係就會喺文化同化同多元文化主義去探討。
種族清洗

種族清洗，又叫種族屠殺，係指一個極權政府對某一個種族嘅人通通殺晒，最出名嘅歷史事例係納粹德國對猶太人嘅大屠殺。
種姓制度

，英文：Caste system in India），又叫做卡斯特體系，係曾經喺印度同巴基斯坦、孟加拉國、尼泊爾、斯里蘭卡等國家普遍存在嘅一種社會體系。種姓制度係以婆羅門為中心，劃分出好多以職業為基礎嘅內婚制群體，亦即係「種姓」。根據唔同嘅居住地區，各個「種姓」劃分成好多「次種姓」，跟住呢啲「次種姓」內部再根據居住嘅聚落，分成好多「聚落種姓」；而聚落種姓最後再分成實行或者唔實行外婚制嘅「氏族」，噉樣層層相扣，整合成一套散佈喺成個印度次大陸嘅體系。所以，種姓制度係涵蓋印度社會絕大多數嘅群體，並同印度嘅社會體系、宇宙觀、宗教以及人際關係息息相關，可以話係傳統印度最重要嘅社會制度同規範。
一般認為，種姓制度係公元前600年左右，隨著雅利安人入侵印度而創立嘅社會制度。原本嘅種姓制度並唔係要劃分階級同人的高低貴賤，而係要確保雅利安人本身嘅執政權，同埋保持各種行業都有一定嘅人數。
1947年印度獨立之後，種姓制度嘅法律地位正式被廢除，各種種姓分類同歧視係屬於非法。祗不過，喺實際嘅社會運作同生活中，種姓制度仍然係扮演相當重要嘅角色。

概念
種姓制度並唔係一套絕對嘅社會體系，而係根據好多唔同標準而建立起嘅一套相對階序，呢啲標準包括：係咪食素、係咪殺牛同埋係咪接觸屍體等等。呢啲標準背後嘅核心概念係一套「潔淨同不潔」嘅價值觀，但係呢個價值觀係受到實際生活中嘅權力關係影響。

當代
印度獨立後，憲法第15條規定：「任何人唔能夠因為種姓、宗教、出生地而受到歧視」；第17條明文規定廢除「不可接觸制」。為咗保證低種姓人同賤民嘅教育、求職權利，印度重實施咗著名嘅「保留政策」，唔單祗喺議會兩院為佢哋保留一定比例嘅席位，而且喺所有政府機構同國營企業裡面為佢哋保留高達27%嘅名額。另外，重為低種姓出身嘅學生提供一定比例嘅升學名額。而家，印度人嘅身份記錄裡面已經唔再有任何關於種姓嘅記載。
祗不過，雖然實行咗以上呢啲措施，種姓制度對今日嘅印度社會，特別係印度農村依然係有巨大影響。種姓層級最高嘅婆羅門，人數唔夠印度總人口嘅4％，但就佔有七成嘅司法權同接近半數嘅國會席位。就算喺天災嘅時候，賤民亦飽受歧視，得唔到最基本嘅援助。
另外，一份關於印度長期受歧視種姓嘅社會經濟發展嘅研究表明：
喺2001年，印度全國平均識字率係63%，而最低種姓嘅識字率就祗有55%。
最低種姓嘅兒童疫苗注射水平喺2001年係40%，低過全國平均水平4%。
喺1995年到2005年嘅十年間，最低種姓嘅貧困率由49%降到39%，雖然跌幅大於印度全國平均嘅8%，但都係高過2005年嘅全國平均值27%。
種子島機場

種子島機場（粵音：zung2 zi2 dou2 gei1 coeng4）係喺日本九州地方嘅一個機場，喺2006年嗰陣起好兼且開放畀人用嚟搭飛機。
種子發芽生長嘅比喻

種子發芽生長嘅比喻係耶穌講嘅一個比喻，記載喺《新約聖經》《馬可福音》第4章第26至29節。

聖經譯文
「
耶穌又話：「上帝嘅國好似人將種子撒喺地上，夜晚瞓覺，日頭起身，啲種子就發芽生長，嗰個人卻唔知道點解會噉樣。泥土令到植物生長，先發芽，後長穗，然後穗上結成飽滿嘅穀。五穀熟咗，就用鐮刀去割，因為收成嘅時候到喇。」
」

解釋
耶穌將上帝嘅國比喻做五穀生長成為莊稼。耶穌係撒種嘅人，種子係上帝嘅道，種子藉住上帝嘅能力發芽生長。發苗、長穗同結粒比喻做人成長嘅過程，收成就係得到嘅果效同祝福。呢個比喻係為咗令門徒進一步了解撒種比喻嘅意義，用種子嘅生長嚟講明屬靈生命嘅進步同提升。屬靈生命嘅進步同提升雖然係隱藏嘅，但係最終都有顯現出嚟嘅時候。
種崎敦美

種崎敦美 ，係日本嘅一個女藝人同埋配音員。
種族唱片

種族唱片（英文：Race record）係黑膠唱片嘅一種。呢種唱片每分鐘78轉。呢種唱片喺1920至1940年代嘅非裔美國人市場出現過。呢種唱片基本包括種族音樂，結合唔同非裔音樂元素，例如怨曲、爵士、福音音樂同戲劇。呢種唱片嗰陣係美國嘅非裔美國人主流商業錄音。只有少數非裔美國人可以打入白人市場。種族唱片主要有Okeh Records、Emerson Records、Vocalion Records、Victor Talking Machine Company、Paramount Records同其他公司。
種子植物

種子植物（粵拼：zung2 zi2 zik6 mat6；英文：Spermatophyte）係有胚植物或者陸地植物嘅子集，由可以生籽嘅植物所組成嘅。
箱

箱係一個大盒，四四方方，長 lai lai 都得，箱嘅盒主要分別係，佢哋嘅內部結構同用料唔同，皆因物料承受嘅力唔同。好似攞嚟運貨嘅貨櫃箱，就用相當厚嘅鐵，同埋內有鐵杵；大膠箱同細膠箱用嘅膠厚度唔同咁。
箴言

《箴言》係《舊約聖經》嘅詩歌智慧書。

簡介
作者：所羅門
日期：公元前940年
地點：耶路撒冷
箴言係一本收集道德同宗教教訓嘅書，用格言體裁寫成，內容多數同日常實際生活有關。呢卷書一開始就提醒讀者：「敬畏耶和華係智慧嘅開端」，跟住討論宗教同倫理問題，亦涉及一般行事為人嘅常規。書裏面好多簡短格言充分表現古希伯來聖賢立身處世嘅智慧：例如家庭、業務、禮節、修身等。書裏面亦強調關於謙遜，忍耐、尊重窮人，對朋友忠誠等美德。
簡介
歌頌智慧（1章1節-9章18節）
所羅門嘅格言（10章1節-29章27節）
亞古珥嘅箴言（30章1-33節）
其他教訓（31章1-31節）
箭蕨科

箭蕨科（學名：Ophioglossaceae）屬於蕨類植物門，真蕨綱亞門。呢種科大約有廿八種，主要分佈喺北半球。
箭豬

箭豬，普通話書面語叫豪豬，係世上第四最大嘅嚙齒目動物（其餘三種分別為水豚、兔豚鼠同河狸），全身披滿好似箭嘅刺，係箭豬最明顯嘅特徵。英文名 Porcupine 源自法文 porc d'épine，意思係「有刺嘅豬」。
響中國、越南、意大利、非洲同阿拉伯，當地人當箭豬係嘢食。同刺蝟唔同，刺蝟係屬於食蟲目，身型亦都細隻啲。

亞種
舊大陸捲尾豪豬，喺柏林動物園影
箭豬可以分舊大陸箭豬同新大陸箭豬兩大類，舊大陸種有 11 種，新大陸有 12 種。舊大陸種大概喺 3 千萬年前分化出嚟，比新大陸種早啲。
新大陸種身型較細，大多都曉爬樹。

生活習性
有夜行習性，主要食齋，但偶爾會捉小動物同死屍嚟食。非洲種已證實咗有啃骨頭嘅習性，用嚟補充鈣質，以免甩箭。好多人以為佢會「射箭」，其實係佢哋受一啲大型貓科攻擊時，箭插入敵人身體嗰陣時，會甩出來，所以先令人有咁嘅誤會。

香港嘅情況
箭豬係香港原生嘅哺乳動物，屬於馬來西亞種。而香港動植物公園現時有養箭豬。
箭袋

箭袋係專門用嚟裝住箭嘅袋，方便射箭嗰陣可以隨手攞箭。傳統上箭袋會用皮革、木材或者毛皮等自然材料整，不過現代多數用金屬或者塑膠。
箱根

箱根（はこね）係日本神奈川縣西部，箱根峠東側一個町，屬足柄下郡，人口1萬1千。
箭竹

箭竹，生物分類叫箭竹屬（Fargesia），係禾本科竹亞科嘅一個屬，有近一百個品種，分佈喺中國。
約茲加特省

約茲加特省（土耳其文：Yozgat ili）係土耳其嘅其中一個省，首府約茲加特。
約西亞

約西亞（前648年—前609年）係南國猶大國王，前641年到前609年在位，屬聖經列王紀下嘅時期。
約西亞·威拉德·吉布斯

約西亞·威拉德·吉布斯係一個美國數學家、物理學家、化學家、大學教員、理論物理學家、工程師。
窩路夫文

窩路夫文（粵拼：wo1 lou3 fu1 man4，Wolof），係窩路夫人嘅民族話，用嘅人主要分佈喺甘比亞、塞內加爾、毛里塔尼亞，佢屬於尼日爾-剛果語系大西洋語支。同非洲大多數語言唔同嘅係，佢唔係聲調語言。
窩釘

窩釘（英文：Rivet），又寫成鍋釘，或者叫撞釘、拉釘、鉚釘，係一種釘，用嚟永久固定工件，唔似得普通嘅釘或者螺絲噉比較容易還原。
窩打老戰役

窩打老戰役（中文又譯滑鐵盧戰役；法文：Bataille de Waterloo；荷蘭文：Slag bij Waterloo；英文：Battle of Waterloo；德文：Schlacht bei Waterloo）係1815年6月18號大英帝國、尼德蘭王國聯同普魯士王國對法蘭西第一帝國喺布魯塞爾南面嘅窩打老（或者譯滑鐵盧）打嘅戰役，係拿破崙戰爭最後一次戰役，最後拿破崙完全輸晒，百日皇朝終結，拿破崙第二次退位。拿破崙打輸咗之後，被流放去到聖海倫娜島，六年後死喺嗰度。
後世會用「滑鐵盧」嚟形容一個人慘敗。
窩打老站

窩打老站（英文：Waterloo tube station）係英國倫敦地下鐵窩打老及城市綫、必嘉老綫、北綫同銀禧綫嘅車站，屬第1收費區，喺大倫敦琳寶區。
窩打老道／渡船街休憩處

窩打老道／渡船街休憩處，香港公園之一，遊樂場之一，喺九龍油蔴地，渡船街同窩打老道交界，英文叫Waterloo Road／Ferry Street Sitting-out Area。行政上歸油尖旺區。
分兩區，模型車場，英文叫Model Car Play Area，同寵物公園，英文叫Pet Garden。模型車場，有模型車跑道長二十六米，看台有二十個位，開朝九晚十。狗公園兼寵物公園，有寵物廁所同公園長椅，開朝七時晚上十一時。
窩拉普克文

窩拉普克文（Volapük）係第一隻比較成功嘅人造語言，亦都係世界語嘅先驅。由德國拜仁州神父莊·馬田·施利亞喺1880年創造。語言類型係黏著語。一開頭好興，但喺1887年世界語出咗之後就開始冇乜人用。
詞語嚟自英文、德文同法文。
窩窩頭

窩窩頭，簡稱窩頭，係中國華北地區一種饅頭，通常用粟米磨粉整，色水偏黃。
窩打老道

窩打老道（英文：Waterloo Road）係香港九龍一條大馬路，連接油麻地麗翔道同九龍塘獅子山隧道公路。全線係3線雙程分隔馬路，部份路段係行車天橋。
九龍塘獅子山隧道公路去到何文田嘅公主道段路係香港1號幹線嘅一部份。
窩打老道有好多路口同細路交匯。條路沿途種樹，係家下香港市區大馬路中少見嘅。

史
「窩打老」係「Waterloo」嘅英文音，紀念比利時布魯塞爾附近嘅滑鐵盧發生嘅滑鐵盧戰役 。
窩打老道分幾段起。19世紀尾，廣華醫院附近嘅一段已經起好，20世紀頭延長到油麻地渡船街一帶。1922年，為配合發展九龍塘，條路拉到九龍塘歌和老街附近。1974年，香港政府規劃1號幹線，納公主道到歌和老街一段窩打老道入1號幹線，連接新界東（獅子山隧道）同南九龍、香港島（海底隧道）；而油蔴地部份就連接尖沙咀西同西區海底隧道。
窩拉普克文維基百科

窩拉普克文維基百科係維基百科協作計劃嘅窩拉普克文版，由非牟利組織──維基媒體基金會維持負責。家下係各語言嘅維基百科計劃中，規模排名響50名以內（跟文章數量計），有超過10萬篇文。
荒川美奈子

荒川美奈子，係日本嘅一個女藝人同埋配音員。
荒川格式

荒川格式，係日本氣象學家荒川昭夫有份研究嘅有限差分格式。喺份研究報告裏面，佢分別探討咗五種唔同格式嘅誤差，而其中誤差最細嘅 C 格式係依家唔同嘅大氣同埋海洋數值模型裏面最常用嘅格式，就連WRF模型都係用緊佢。
荒川美穗

荒川美穗，係日本嘅一個女藝人同埋配音員。
荒木大吾

荒木大吾（1994年2月17號—）係日本足球員，司職中場，效力磐田山葉。
荒木隼人

荒木隼人（1996年8月7號—）係日本足球員，打後衞位置，效力廣島三箭。
荒木秀太

荒木秀太（1999年9月11號—）係日本足球員，司職中場，效力大阪櫻花。
荒木翔

荒木翔（1995年8月25號—）係日本足球員，打中場位置，效力甲府風林。
荔景天主教中學

荔景天主教中學（英文：Lai King Catholic Secondary School）係香港新界葵涌一間津貼中學，喺荔景邨入面，1979年由天主教香港教區創辦。
呢篇荔景天主教中學係關於香港教育（包括學校）有關嘅楔位文章。你可以透過編輯或修訂增加佢嘅內容。
荔景山路

荔景山路（英文：Lai King Hill Road），舊時叫荔景山道，係香港九龍荔枝角到新界葵涌一條馬路，由荔枝角荔灣道開始，去到葵涌葵涌道，途經荔景。
荔景足球場

荔景足球場，香港足球場之一，喺葵涌荔景麗祖路，英文叫Lai King Soccer Pitch。行政上歸葵青區。設施有硬地球場，以及五人足球場。
荔景站

荔景站（粵拼：lai6 ging2 zaam6；英文：Lai King Station）喺香港新界葵青區荔景山或下葵涌，係港鐵荃灣綫同埋東涌綫嘅轉車站。個站有4個月台，以兩個島式月台排列，全部月台都裝咗月台幕門。
同荔枝角站一樣，由於鐵路最初起嗰時係由日本嘅西松建設起，而且當時香港嘅製版機都用日本嘅字型，所以站入面嘅名用咗日文漢字「茘」（艸部下面3個刀字），而唔係香港常用嘅「荔」字（艸部下面3個力字）。
又有另一種講法係地鐵早年根據康熙字典茘係正體，荔係俗體，所以地鐵系統內所有帶茘字嘅站名同出口指示都用刀而唔用力。

車站結構
荔景站本來係一個喺荔景山嘅架空同埋地底嘅混合模式車站，但係由於原有月台外牆完全密封，一般人唔會察覺呢嗰站係架空車站，以為係地底車站，不過可以喺葵涌道睇到車站係興建喺山坡上面。

車站月台
由於香港機場核心計劃，地鐵公司揀咗呢個車站作為荃灣綫同埋東涌綫嘅交匯點，因此將車站改建做跨月台轉車站設計，興建新嘅L3月台，荃灣綫往荃灣列車改行呢個月台；而原有嘅L5月台層就擴闊，保留原有荃灣綫往中環方向軌道同埋加建東涌綫往香港方向嘅軌道。
而下層月台喺興建東涌綫嗰時被擴闊，而家可以睇到原有嘅1號月台邊緣（而家係東涌綫4號月台）。而家下層月台中間由車頭至車尾嘅無柱空間就係車站未擴建嗰陣一號月台嘅位置。

利用狀況
荔景站C出入口外觀
地鐵（而家嘅港鐵）荃灣綫通車初期，因為荔景站近住荔景山各大屋邨，而且嗰區嘅巴士服務欠佳，因此荔景區居民逐漸改用地鐵進出市區同荃灣，客量一直保持平穩。東涌綫通車之後，呢個站變成荃灣綫同東涌綫嘅跨月台轉車站，因此令呢個站成為交通樞杻，每日都有好多來往葵芳至荃灣與港島西市區及由大嶼山往返旺角等區嘅乘客喺呢個站轉車，亦有部份需要上落兩層月台嘅學生因為有特惠車資而唔搭巴士，改用港鐵往來。
由荔景站搭東涌綫過去香港島快啲，因此港鐵建議乘客用東涌綫前往香港島，但東涌綫班次好疏（非繁忙時間平均8至10分鐘一班），由於呢個原因同埋要喺香港站行去中環站先可以轉港島綫，因此用荃灣綫過海轉港島綫去港島東區會方便啲。而港鐵為咗方便乘客選擇合適嘅路綫到港島，荃灣綫列車由葵芳站開去呢個站途中，會作出提示下一班東涌綫列車往香港嘅開出時間，而喺2009年3月，港鐵錄製咗預錄廣播，取代車長讀出廣播。

興建同命名
地底集體運輸系統路線圖1967年建議方案，圖中「貨港」即今荔景站
荔景站前身係貨港站，本來打算服務當時起緊嘅葵涌貨櫃碼頭。後來香港房屋委員會計劃喺貨櫃碼頭對開山坡興建「麗景邨」（今荔景邨），車站移至現址並改名麗景站。最後屋邨喺落成時定名「荔景邨」，站名亦改為茘景站，成為通車時正式使用嘅站名。而車站承建商為前田建設－奧村組聯營。

月台吊板
有別於一般前地鐵嘅地底車站，初期該站月台頂部嘅乘車資訊喺以紅底（同該站色系一致）白字顯示，並其他地底車站嘅白底黑字不同（另一例外為大窩口站），直至1990年代前地鐵地底車站月台更換為帶有路綫色條嘅白底黑字吊板為止。
荔景體育館

荔景體育館，香港室內體育館之一，喺葵涌荔景麗祖路六十號，英文叫Lai King Sports Centre。行政上歸葵青區。設施有籃球場、排球場、羽毛球場、壁球場、乒乓球檯、活動室、健身室。
荔景邨

荔景邨，係香港嘅一條公共屋邨，喺新界葵涌荔景荔景山路，4座樓（風景、和景、日景、明景樓）喺1975年入伙，3座樓（仰景、安景、樂景樓）喺1976年入伙，1座樓（恆景樓）喺2022年入伙。
荔枝

）；佢係無患子科嘅常綠喬木。原產地喺中國，而家喺中國嘅廣東、廣西、海南、福建、四川同雲南嘅大概從北緯18度到北緯28度嘅地區都見到佢，甚至喺亞洲嘅越南、泰國等國都見到佢。而美洲嘅美國嘅佛羅尼達州同加州、墨西哥、澳洲嘅昆士蘭、印度、非洲嘅南非、馬達加斯加同西亞嘅以色列等國家係引咗荔枝入嚟種嘅。呢樖嘢既係長壽兼高產嘅果樹，又係俾人話成係「水果界嘅皇后」。佢重係全世界從古代到而家為止，係出嗮名嘅華南名貴水果。另外，中國係全世界入面種荔枝最早嘅國家，從佢開始種嗰時到而家為止有成2000幾年嘅種植歷史。佢同香蕉、菠蘿同橙一齊，話成係嶺南四大名果。

形態
佢有大概20米到咁高，莖嗰度有好多灰色嘅分枝；而細枝係圓柱形，重有白嘅斑點仔同好少嘅軟毛響度。樹葉一般係偶數羽狀複葉出嚟，連葉柄長10～25 cm；細葉2～4對，有柄，佢嘅樣係披針形或好似圓形噉嘅長方針形。而顏色方面，上邊深綠有光澤，下邊粉綠。而佢一般喺春天嗰時開綠白色或淡黃色圓錐花序嘅細花仔。而夏天嗰時先至結果，佢啲果係波形或蛋形。而果皮方面，未熟嗰陣係青綠色，熟咗嗰陣係暗紅色，表面係龤澀澀，有啲嘢突咗出嚟噉。而啲核嘅出面俾既白肉又多汁重好甜嘅假核皮冚住，好易同核拆開。而核係橢圓形，咖啡色到紅黑色，有光澤。

種
掛綠：《廣東新語》話：掛綠「爽脆如梨，漿液不見，去殼懷之，三日不變。」，當中增城掛綠至矜貴。
‎桂味：有桂花味，肉爽而清甜。皮薄而脆。
‎糯米糍：肉厚，多汁，甜到似蜜糖。皮薄鮮紅。核細。
三月紅：最早熟一種，每年五月左右就有。
妃子笑：果皮青紅，大個，肉色有如白蠟，脆爽而清甜，果核細。
仙進奉：喺增城一條細村仔「基崗村」出產，相傳大清時已經係貢品，產量好少。
懷枝：又叫淮枝、禾枝、密葉、鳳花。各荔枝產區都有，從化種得最多。
黑葉：中熟種，果大、核大、果皮暗紅心形。味道特別。
白糖罌：又叫蜂糖罌，廣東西南部出，早熟，五月下旬熟。果皮薄而鮮紅，果核大，肉厚，爽脆而甜。
白臘：原本叫電白白蠟，廣東省茂名市嘅電白、高州出產，果肉白色似蠟嘅顏色，多汁清甜。六月上旬熟。
吉荔：台農四號「吉荔」農業試驗所鳳山分所研發嘅新品種。

用途
荔枝嘅果係可以用嚟食。尤其佢嘅營養方面都好豐富吓，由於佢嘅色香味同個樣都比較靚，甚至俾人話咗係高級嘅滋補水果。另外，佢樖嘢嘅木喺廣東嗰邊俾人話係特級品種，佢重可以用嚟做木材都得。一般用喺整船、楣、柱同上等家具嗰範圍入面。而佢啲根重可以用嚟做藥都得。

藥用價值
荔枝嘅根可以用嚟做藥，有養血、消腫、開胃同埋健脾嘅功效。

廣州
喺廣州嘅街頭嗰度嘅地名（尤其係荔灣區），嗰度有好多地名都係圍繞「荔枝」嚟改名嘅。例如荔枝灣、荔灣路……講得巴閉啲就係2013年死咗嘅紅線女，佢喺在世嗰時唱嘅「賣荔枝」呢首歌喺廣東嘅粵劇界嗰度係出嗮名嘅。

同佢有關嘅詩
喺古代嗰時有好多成日讚荔枝嘅詩：
日啖荔枝三百顆，不辭長作嶺南人。　　——　　（宋）蘇軾《惠州一絕》
荔枝生巴峽間，樹形團團如帷盖。　　——　　（唐）白居易《荔枝圖序》
一騎紅塵妃子笑，無人知是荔枝來。　　——　　（唐）杜牧《過華清宮三絕》
曾向忠州畫裡描，胭脂淡掃醉容消。　　——　　（明）徐勃《咏荔枝膜》

俗語
喺廣東嘅珠三角地區成日流行嘅一句俗語同荔枝有關嘅，就係「一把荔枝三把火」，代表荔枝性質燥熱。不過有人認為呢句係蘇東坡「日啖荔枝三百顆」嘅誤傳。
有句俗語叫「沙蟬叫，荔枝熟」，代表當聽到沙蟬嘅叫聲嗰陣，荔枝已經當造。

其他
白居易《荔枝圖序》話：「如離本枝，一日色變，二日香變，三日味變，四五日外色香味盡去矣。」
納戈爾諾-卡拉巴赫德拉姆

納戈爾諾-卡拉巴赫德拉姆（Լեռնային Ղարաբաղի դրամ）係未被普遍承認嘅納戈爾諾-卡拉巴赫共和國嘅法定貨幣，2004年開始用。
納撒尼爾·霍桑

納撒尼爾·霍桑（Nathaniel Hawthorne，1804年7月4號—1864年5月19號）係美國小說家，出名作品有《紅字》同《七角樓》。
納希契凡自治共和國

納希契凡自治共和國係阿塞拜疆西南嘅外飛地，首府納希契凡。
納拉亞南

納拉亞南（英文：Kocheril Raman Narayanan，泰米爾文：കോച്ചേരില്‍ രാമന്‍ നാരായണന്‍，1920年10月27號—2005年11月9號）係印度一個政治人，1997年7月當選做第10任印度總統，喺2002年卸任。佢喺2005年11月9號因為急性肺炎引發併發症而喺新德里過咗身，享年84歲。
納弗沙島

納弗沙島（英文：Navassa Island、海地克里奧爾語：Lanavaz／Lavash）喺海地西邊，古巴南邊，牙買加東邊，係無人島，美國同海地都聲稱擁有主權，美國實際控制。
納戈爾諾-卡拉巴赫

（亞美尼亞文：Լեռնային Ղարաբաղ，拉丁轉寫：Leṙnayin Ġarabaġ；阿塞拜疆文：Dağlıq Qarabağ）係一個位於小高加索山脈嘅地理區域，主要由山地形成。呢個區域大致跟返蘇聯時期嘅納戈爾諾-卡拉巴赫自治區（英文：Nagorno-Karabakh Autonomous Oblast），而歷史上大部分嘅人口都係亞美尼亞人。喺蘇聯解體之後，呢個地區大部分成爲咗冇受承認嘅阿爾察赫共和國，不過到2023年9月已經實際上解咗國。
納拉莎普拉工業區

納拉莎普拉工業區（英文：Narasapura Industrial Area）係印度卡納塔克邦嘅一個工業區。
華爾納

華爾納（保加利亞文：Варна）係保加利亞第三大城，人口有34萬。
華爾街

華爾街（Wall Street）係美國紐約市曼克頓一條街，因為嗰度有紐約證券交易所同納斯達克兩大證券交易所，條街已經做咗美國金融市場嘅象徵。
華潤西安

華潤西安醫藥有限公司係華潤集團旗下、北京醫藥股份有限公司（北藥股份）附屬公司，2003年起廠同成立，舊嗰陣時叫西安雙鶴西北分公司，同埋西安新西北雙鶴醫藥有限責任公司。2008年被北藥股份收購。
華潤西安主要銷售同生產藥物產品，而家總經理係徐浩。
華為

華為（粵拼：waa4 wai4；簡化字：华为；英文：HUAWEI）係一間生產銷售通信設備嘅民營通信科技公司，喺1987年成立，位置喺廣東省深圳市龍崗區坂田華為基地入面。佢主要涉及通信網路入面嘅交換網路、傳輸網路、無線同埋有線固定接入網路同埋數據通信網路重有無線終端產品比較多，為世界各地通信運營商同埋專業網路擁有者提供硬件設備、軟件、服務同埋解決方案。

爭議
華為嘅業務發展得好廣，好多時候傳媒都會關注佢哋嘅產品同營銷，但亦因為咁，加上佢哋同中國政府嘅關係，引起一啲爭議。

新加坡54週年國慶嘅銷售活動風波
喺2019年7月，華為推出響應新加坡54週年國慶嘅銷售活動，畀年滿50歲的新加坡人以54元的價格出售佢哋嘅Y6 Pro手機，後來演變成消費者買唔到折扣手機，引發極大嘅不滿情緒。新加坡國會議員林謀泉就呼籲新加坡競爭與消費者委員會介入，公開譴責華為，向呢啲違例公司發出強烈信號，保護消費者。
華爾基利暗殺行動

《華爾基利暗殺行動》（Valkyrie）係一部2008年嘅歷史驚悚電影，由Bryan Singer執導。主演係湯告魯斯、簡尼夫班納、標尼菲。背景設定喺第二次世界大戰期間嘅納粹德國，講述1944年7月20日德國軍官暗殺元首阿道夫希特拉同埋啟動女武神行動（中文：女武神行動）計劃嚟控制國家。
華燈初上

華燈初上（粵拼：waa4 dang1 co1 soeng5），又有叫藍色時刻（英文：blue hour）係指暮光（通常係航海暮光）嘅一段時間內，太陽喺地平線下深處，殘留嘅陽光令個天呈現深藍色。
華爾米亞-馬祖里省

華爾米亞-馬祖里省係波蘭嘅一個省，喺國土北部，首府奧爾什丁。
紗麗

紗麗係印度次大陸喺傳統女人全身衫，用絲綢整，唔同地方嘅設計都有些少分別。
純音

喺心理物理學上，一個純音（pure tone）係指一個波形跟正弦波嘅聲。
紗百合

紗百合 ，係日本嘅一個女藝人同埋配音員。
純陽峰

純陽峰（Shun Yeung Fung）係香港八仙嶺最西面嘅峰，海拔高590米，係八個峰入面最高嘅，個名嚟自八仙呂洞賓（號純陽子）。
紙包雞

紙包雞係種懷舊廣東菜，用油紙或者玉扣紙做成紙袋，將雞肉同些少薑葱放入袋，連袋放入油鍋入面炸。

流行文化
喺香港漫畫麥兜入面，就曾經攞「紙包雞」嚟開玩笑，示範將雞球大包嘅墊底紙撕落嚟包住個雞包，整成「紙包雞」。
純量

純量（粵拼：seon4 loeng6 | 英文：scalar），又叫標量，係物理學概念，嚴格嘅定義係喺坐標系變換嘅時候唔變嘅量（例如歐氏空間嘅距離，閔氏空間嘅時空間隔）。通俗理解就係只有大細無方向嘅量。